Ribe Stifts Adresseaviser, 1840-12-27
Udenlandske Efterretninger. Frankerig. Napoleons Liigbegængelse er gaaet for sig uden Uroligheder. Kl. 9 om Morgenen blev Kisten bragt i Land ved Courbevoire. Kanonskud forkyndte det Øjeblik da Napoleons Aske, i Overværelse af 100,000 Tilskuere, berørte den franske Jordbund, efter nogle religiøse Ceremonier bragte Matroserne fra Bele Poule"Kisten i Land. Man undrede sig over, at ingen af de Marschaller eller Generaler, som Napoleon havde hævet afStøvet, vare tilstede i dette Øieblik. Kl. 10 var Kisten bragt paa Liigvognen; men paa Grund af den uhyre Trængsel af Tropper og Tilskuere blev Toget først nogenlunde ordnet og sat i Bevægelse, Kl. 11 1/2. Da Liigvognen holdt under Triumph buen, de l'Etoile, udbrød den stedse voxende Tilskuermængde i begeistrede Raab. Prindsen af Joinville anførte tilhest Toget; hans af Solen brunede Teint, hans militære Holdning og den værdige Maade, hvorpaa han har udført sit ærefulde Hverv, hvorved han er bleven Parisernes Yndling, paadrog ham den almindelige Opmærksomhed og Mængdens Vivats, der blandedes med Vivats for de 500 Matroser fra Bele Poule",der med dragne Sabler omgave Liigvognen. Da de gamle Veteraner, der havde tjent under Napoleon, marscherede forbi, lød Raabet: "leve den gamle Garde!" og for de polske Flygtninges Deputation: "Polakkerne leve!" Fra den 2den Legion af Nationalgaarden, der dannede Spalier udenfor Paris, lod sig høre Raabene: "Leve Keiseren, Ned med Forræderne. Ned med Udenrigsministeriet, Ned med Guizot!" – Ved Ankomsten til Invalide hotellet, paa hvis Esplanade uhyre Amphitheatre, der kunde rumme 30 til 40,000 Tilskuere, vare oprettede, toge Matroserne Kisten fra Liigvognen. Selv i dette Øjeblik, da mangen gammel Kriger, brast i Graad og Luften blev opfyldt af Mængdens begeistrede Raab, hørte man Skrig, fremkaldte af politisk Had. Marschallerne, Hertugen af Rovigo og Molitor, Admiral Roussin og General Bertrand, bare Liigklædet, og Prindsen af Jonville, gik med Abbee Coqueron foran Kisten. Kongen, Erkebiskoppen af Paris, assisteret af tvende Biskopper og omgiven af Stadens Geistlighed, (de Geistlige vare iførte violette Gevandter, ligesom ved Martyrernes Fest, ventede Liget ved Templets Estrade, hvorpaa det blev nedsat. Prindsen af Jonville afleverede Liget til Kongen med de Ord: "Sire, jeg overleverer Dem Keiser Napoleons Legeme!" Kongen svarede med hævet Stemme: "Jeg modtager det i Frankerigs Navn." Marschal Soult leverede dernæst Napoleons Kaarde til Kongen, der vendte sig med de Ord til General Bertrand: "General, jeg overdrager Dem at lægge Keiserens berømte Kaarde paa Kisten. Under Sang og Sørgemusik blev Kisten derpaa ført indi det Jndre af Kirken, hvor, efter at den var stillet paa Cenotaphiet, ved hvis Fødder Keiserkronen, omgiven af Fanerne fra Austerlitz, befandt sig, Mozarts Requem og Messe blev udført af Hovedstadens første Kunstnere. Kl. 5 vendte Kongen tilbage til Tuillerierne. Jnvalidernes Hotel vil forblive aabent i 40 Dage. Af Ulykkestilfælde ved denne Leilighed har man endnu kun erfaret meget faae. En Korrespondent-Efterretning beretter, at en Hob Studenter havde forsamlet sig og begivet sig til Udenrigsministerens Hotel, hvor de havde raabt: "Ned med Ministeren, ned med Guizot!" Guizot skal d. 16de have anmodet om sin Afskeed paa Grund af den Misfornøielse, som d. 15de udtalte sig imod ham. D 17de var det Rygte i Omløb, at der i Ministerraadet havde været Tale, om den Pariser Nationalgaardes Opløsning, hvilket Forslag dog tilsidst var blevet forkastet. Ligeledes hed det, at Arbeiderne ved Paris's befæstning vare ophørte. Jmidlertid stadfæste senere Efterretninger ikke de tvende første Rygter, og det sidste erklæres for aldeles ugrundet. - Fra Toulon skrives under 11te Decbr., at Ministeriet Guizot synes at ville forsøge et Middel til at hæve sig i den offentlige Mening, idet der træffes Anstalter til et Angreb paa de Marokkanske Havne, for at tage Revange for Begivenhederne i Syrien. Den franske General=Konsul i Tanger, hed det, var bleven alvorlig insulteret og hans Konsulatbygning overfalden, uden at Øvrighederne havde taget nogen Notits deraf. Vist er det, at et Dampskib er afgaaet til Tanger, og at Admiral Hugon har givet 6 Linieskibe Ordre til at være seilfærdige paa første Vink, man meente, at disse skulle agere mod Marokko.